РАЙОННА ИЗБИРАТЕЛНА КОМИСИЯ

БЛАГОЕВГРАД

 П Р О Т О К О Л № 4 / 23.02.2021 г.

ИЗБОРИ ЗА НАРОДНО СЪБРАНИЕ

На 23 ФЕВРУАРИ 2021 г. от 18:00 часа се проведе заседание на Районната избирателна комисия Благоевград, при следния

 Д н е в е н р е д:

1. Проекти на решения
* формиране на работни групи от специалисти към РИК
1. Доклад по писма
2. Доклад за проведени консултации при кметовете на общини
3. Доклад по организация на процеса на регистрация на кандидатските листи
4. Проект на решение относно формиране на единни номера на секциите в Първи Благоевградски избирателен район.
5. Доклад относно решение по писмо от ЦИК относно съставите на подвижните секции и секциите за карантинирани
6. Доклад по назначаване на секционните комисии
7. Разни.

ПРИСЪСТВАХА:

Мартин Бусаров, Йордан Симонски, Вилислав Балев, Галена Манова-Узунова, Елена Панчева, Стоян Терзийски, Мартин Лалев, Тина Кълбова, Валентин Бошкилов, Емилия Десподска, Иван Бусаров, Мартин Бориков, Мустафа Сирачки, Живко Янев, Светослава Тезриянова-Михайлова, Емил Тодоров.

ОТСЪСТВАЩИ: Стоян Христов, Антоанета Богданова, Антоанета Кръстева

Заседанието бе открито в 18:00 ч. и председателствано от Мартин Бусаров - председател на комисията.

Мартин Бусаров:

Скъпи колеги, откривам заседанието на Районната избирателна комисия – Благоевград.

Запознати сте с проекта за дневен ред:

Колеги, който е съгласен с предложения дневен ред , моля да гласува.

Гласували 16 членове, от които »ЗА» 16 , »ПРОТИВ» няма.

Дневният ред е приет.

По точка 1 от дневния ред

М. Бусаров: Колеги, както знаете от миналата седмица техническият ни сътрудник, който сме назначили с наше решение №7-НС/16.02.2021 г. – Светлана Миткова Христова се отказа да изпълнява тази длъжност, поради което се налага да вземем решение, с което да разформираме тази работна група, съответно копие от нашето решение да изпратим на Областния управител за прекратяване на нейния граждански договор и да вземем ново решение, с което да назначим друг технически сътрудник, който да ни помага.

В залата влиза Антоанета Кръстева

Членовете стават 17

М. Бусаров: Колеги предлагам Ви проект за решение с №14-НС/23.02.2021 г.

РЕШЕНИЕ
 № 14-НС
Благоевград, 23.02.2021

ОТНОСНО: създаване на работни групи от специалисти за подпомагане на дейността на комисията.

На основание чл.72, ал.1,т.1 от Изборния кодекс и във връзка с Решение N:1991-НС от 05.02.2021г. на ЦИК , при спазване на законоустановения кворум, Районната избирателна комисия-Благоевград

 РЕШИ:

1. Разформира работна група в състав:

Светлана Миткова Христова, ЕГН:\*\*\*\*\*\*\*\*\* – *специалист - технически сътрудник* към РИК 01 Благоевград, който да подпомага дейността на комисията.

Заверено копие от решението да се изпрати на Областен управител на Област с административен център Благоевград за прекратяване на граждански договор с определеното в настоящото решение лице.

Решението бе взето единодушно в 18.25 часа.

Настоящото решение подлежи на обжалване пред Централна избирателна комисия в срок 3 /три/ дни от обявяването му.

М. Бусаров: Колеги предлагам Ви проект за решение с №15-НС/23.02.2021 г.

РЕШЕНИЕ
 № 15-НС
Благоевград, 23.02.2021

ОТНОСНО: създаване на работни групи от специалисти за подпомагане на дейността на комисията.

На основание чл.72, ал.1,т.1 от Изборния кодекс и във връзка с Решение N:1991-НС от 05.02.2021г. на ЦИК , при спазване на законоустановения кворум, Районната избирателна комисия-Благоевград

 РЕШИ:

1. Създава работна група в състав:

Реджеп Мустафа Бильов, ЕГН:\*\*\*\*\*\*\*\*\* – *специалист - технически сътрудник* към РИК 01 Благоевград, който да подпомага дейността на комисията.

*Специалист - технически сътрудник* към Районната избирателна комисия – Благоевград да изпълнява своите задължения за периода от 24.02.2021г. до 18.04.2021г. включително, съгласно „Правила за дейността на експерти и сътрудници, подпомагащи дейността на РИК 01, във връзка с  изборите за народни представители на 04 април 2021 г.“

1. Месечното възнаграждение на *специалист - технически сътрудник* е в размер съгласно Решение N:1991-НС от 05.02.2021г. на ЦИК.

 Заверено копие от решението да се изпрати на Областен управител на Област с административен център Благоевград за сключване на граждански договор с определените в настоящото решение лица.

Решението бе взето единодушно в 18.30  часа.

Настоящото решение подлежи на обжалване пред Централна избирателна комисия в срок 3 /три/ дни от обявяването му.

М. Бусаров: Колеги, знаете, че сме изпратили писмо до ЦИК, с което сме поискали допълнително още един технически сътрудник, в момента в който получим положителен отговор, ще вземем решение да го назначим, тъй като работата започва да се увеличава.

По точка 2 от дневния ред

М. Бусаров: Колеги, следва да имате предвид, че сме получили списък на всички регистрирани партии и коалиции в изборите за народни представители на 04.04.2021 г., както и едно последващо решение за заличаване регистрация на едни формации, които са били в условие на не приключила процедура, моля всеки член на РИК да се запознае с въпросните документи, тъй като при прием на документи за регистрация на листи първата и най-важна справка, която трябва да направим е да видим тази партия, която кандидатства с кандидатска листа при да бъде регистрирана, всъщност е такава, която е регистрирана в ЦИК за участие.

Докладвам на колегите, които пожелаха да се ваксинират, че следващата ни ваксина ще бъде на 15.03.2021 г.

Друго важно от входящата поща, на което искам да обърна внимание е едно писмо от ЦИК, до всички Кметове на общини, до Областни управители, до Министъра на здравеопазването и до Главния секретар на Министерския съвет, с което се указва да изискваме от партиите да представят на консултациите и списък на членовете, които желаят да се ваксинират. Практиката до момента е на консултациите да се не се представят поименни списъци. Те се представят до една седмица след консултациите и така, те ще пристигнат много по-късно при нас. В тази връзка съм позвънял на Секретарите на Общините и съм ги помолил да уведомят партиите да дадат тези списък. Вече има такива списъци изпратени до Секретарите на общини, които ще ни бъдат изпратени утре на имейла, преди да получим преписките от консултациите. Тези списъци на нас са ни важни, за да подадем желаещите за ваксинация членове на СИК към РЗИ - Благоевград.

Постъпило е писмо от Кмета на Община Благоевград, във връзка с поисканите от нас четири пропуска за автомобили, за което следва да подадем информация за регистрационните номера, марка и модел на автомобила и период през който желаем да бъдат активни пропуските. Тези, които пътуват и желаят да ползват Синя зона, утре да представят тази информация, за да се изготви това писмо и да го изпратим обратно до Кмета на Община Благоевград.

По точка 3 от дневния ред

М. Бусаров: Колеги ще Ви помоля всеки да докладва за общината, за която отговаря като член на РИК, кога са се провели консултациите и какъв е резултатът от тях. Беше Ви поставена задача да контактувате със Секретарите на общини и до днес да имаме информация какво се случва в общините

Пристъпва се към доклад от отговорниците по общини.

По точка 4 от дневния ред

М. Бусаров: Колеги на 02.03.2021 г. изтича срокът за регистриране на кандидатските листи, които ще пристигнат в РИК. На 01.03.2021 г. изтича срокът, в който следва да направим решение за назначаване на СИК. Имам предложение, от утре – сряда до другата сряда, предлагам сутрин да дежурят двама технически сътрудници и след обяд да дежурят двама технически сътрудници. Единият Ай-ти специалист да е сутринта, а другият следобед, заедно с двамата членове на РИК., като ги разделяме по следния начин на работни групи - на единия компютър ще обработваме съставите на СИК, ще направим матрицата за проверка в Ексел и ще работим от системата на РИК за проверка на секциите, на другия компютър ще направим регистър за кандидатски листи и ще проверяваме регистрираните и предлаганите за регистрация кандидати. Предлагам днес да определим за една седмица работни групи по регистрация на листи и другата работна група да бъде по състав на СИК.

Като започнат да идват за регистрации имам предложение самата дейност по организация на нашата работа да е следната: един от дежурните да стои на партера и да записва на списък коя партия идва за регистрация. На третия етаж – деловодство, другият технически сътрудник да посреща лицата за регистрациите. Прави се регистрацията, съответно завежда се във входящ дневник и в регистъра, обработват се документите и излизат. След това проветряваме и дезинфекцираме. Пропускът е ограничен и следва да спазваме мерките срещу Ковид-19, следва да не допускаме струпване на представители на партии долу във фоайето или още повече тук в деловодството пред РИК.

Предлагам удостоверенията за назначаване на съставите на СИК, да ги задържаме за разпечатване от системата и ако има някакви промени, финалното разпечатване и раздаване на съответната община да стане във входа на изборния ден.

Стоян Терзийски: Във връзка с епидемиологичната обстановка ще имаме промени до края на деня, поради което предлагам в последния възможен срок да ги разпечатаме.

М. Бусаров: Колеги, искам Вашите предложения кой от Ай-ти специалистите да отговаря за регистрацията на СИК и кой за регистрацията на кандидатските листи. Считам, че Александра е работила като Ай-ти по избори и следва да отговаря за регистрацията на съставите на СИК. Другото ни Ай-ти – Пламен, следва да отговаря за регистрацията на кандидатските листи.

Техническите сътрудници – Лидия и Милена да отговарят за регистрацията на СИК, а останалите ни технически сътрудници, да поемат регистрацията на кандидатските листи, под контрола на членовете на РИК.

М. Бусаров: При регистрациите не трябва да допускаме нарушение на мерките срещу КОВИД-19, не бива да допускаме струпване на хора, максимумът е до 10 човека в деловодството на РИК.

М. Бусаров: Колеги, във връзка с изтичащите срокове за регистрации Ви предлагам в понеделник и вторник да заседаваме.

По точка 5 от дневния ред

М. Бусаров: Колеги предлагам Ви проект за решение с №16-НС/23.02.2021 г.

РЕШЕНИЕ
№ 16-НС
Благоевград, 23.02.2021

ОТНОСНО: формиране на единни номера на избирателните секции в изборен район 01-Благоевградски в изборите за народни представители на 04 април 2021 г. в изборен район 01 Благоевградски

На основание чл. 72, ал. 1, т. 6 и чл. 8, ал. 8 от ИК, във връзка с Решение №  1974-НС от  02.02.2021г. на Централната избирателна комисия, при спазване на законоустановения кворум, Районната избирателна комисия Благоевград

 **Р Е Ш И:**

         І. Формира и определя единните номера на избирателните секции в изборен район 01-Благоевградски в изборите за народни представители на 04 април 2021 г. в изборен район 01 Благоевградски както следва:

1. Община Банско: от 01 01 00 001 до 01 01 00 023 вкл.;
2. Община Белица: от 01 02 00 001 до 01 02 00 018 вкл.;
3. Община Благоевград: от 01 03 00 001 до 01 03 00 139 вкл.;
4. Община Гоце Делчев: от 01 11 00 001 до 01 11 00 041 вкл.;
5. Община Гърмен: от 01 13 00 001 до 01 13 00 023 вкл.;
6. Община Кресна: от 01 28 00 001 до 01 28 00 010 вкл.;
7. Община Петрич: от 01 33 00 001 до 01 33 00 092 вкл.;
8. Община Разлог: от 01 37 00 001 до 01 37 00 027 вкл.;
9. Община Сандански: от 01 40 00 001 до 01 40 00 073 вкл.;
10. Община Сатовча: от 01 42 00 001 до 01 42 00 022 вкл.;
11. Община Симитли: от 01 44 00 001 до 01 44 00 026 вкл.;
12. Община Струмяни: от 01 49 00 001 до 01 49 00 017 вкл.;
13. Община Хаджидимово: от 01 52 00 001 до 01 52 00 019 вкл.;
14. Община Якоруда: от 01 53 00 001 до 01 53 00 016 вкл.;

II. Единни номера на ПСИК на територията на изборен район 01 Благоевградски в изборите за народни представители на 04 април 2021 г. в изборен район 01 Благоевградски, ще бъдат формирани с последващо решение на РИК 01, след определяне на броя на секциите за гласуване с подвижна избирателна кутия, при реда и условията на Решение № 2117-НС от 22.02.2021 г. на ЦИК и разпоредбите на чл. 90, ал. 1 вр. с чл. 37 от ИК.

III. Единни номера на СИК в лечебни заведения, домове за стари хора и други специализирани институции за предоставяне на социални услуги, и в местата за задържане  на територията на изборен район 01 Благоевградски в изборите за народни представители на 04 април 2021 г. в изборен район 01 Благоевградски, ще бъдат формирани с последващо решение на РИК 01 при реда и условията на чл. 9, ал. 6 и ал. 8, вр. с ал. 9 от ИК

Решението бе взето единодушно в 18.45 часа.

Настоящото решение подлежи на обжалване пред Централна избирателна комисия в срок 3 /три/ дни от обявяването му.

Колеги, изчерпахме дневния ред. Закривам заседанието на РИК

Председател : Секретар:

Мартин Бусаров Галена Манова - Узунова

==================================================================================